Rīgā

Datums skatāms laika zīmogā Nr. LV-5

**Grozījumi Ārlietu ministrijas 2025. gada 27. janvāra nolikumā Nr. LV-2 “Diasporas atbalsta projektu konkursa nolikums 2025. gadam”**

*Izdoti saskaņā ar Ārlietu ministrijas*

 *2025. gada 24. janvāra iekšējo*

 *noteikumu Nr. LV-4 “Diasporas un diasporas*

*organizāciju projektu atbalstīšanas kārtība” 13.3. punktu*

Izdarīt Ārlietu ministrijas 2025. gada 27. janvāra nolikumā Nr. LV-2 “Diasporas atbalsta projektu konkursa nolikums 2025. gadam” šādus grozījumus:

1. Izteikt 1.7. punktu šādā redakcijā:

“1.7. Konkursā netiek atbalstītas ideoloģiska vai politiska rakstura aktivitātes.”

2. Izteikt 1.9. punktu šādā redakcijā:

“1.9. Projekta īstenotājs var piesaistīt līdzfinansējumu no citiem finanšu avotiem, piemēram, pašvaldības līdzfinansējumu, ziedojumus no juridiskām vai fiziskām personām. Projekta īstenotājs (izņemot Pārstāvniecības) var iekasēt dalības maksu, ja tā ir nepieciešama Projekta pasākuma organizatorisko izdevumu segšanai un ir paredzēta Projekta izdevumu tāmē. Projekts ir jāīsteno, negūstot peļņu.”

3. Svītrot 4.4.2. apakšpunktu.

4. Izteikt 5.3.5. apakšpunktu šādā redakcijā:

“5.3.5. Projekta pieteikumā norādītais Ministrijas finansiālais atbalsts pārsniedz 6000,00 EUR (seši tūkstoši *euro*).”

5. Izteikt 5.7.3. apakšpunktu šādā redakcijā:

“5.7.3. Projekta īstenotājs par iepriekš apstiprinātajiem projektiem nav iesniedzis nolikuma 7.9. punktā minēto saturisko un finanšu atskaiti noteiktajā termiņā, un/vai ir bijuši pārkāpumi Projektu īstenošanas un atskaišu iesniegšanas procesā.”

6. Svītrot 6.4. punktu.

7. Izteikt 1. un 2. pielikumu jaunā redakcijā (pielikumā).

Komisijas priekšsēdētājs Andžejs Viļumsons